Diari Oficial de la Generalitat Valenciana


Sumari del DOGV 9278, del 15-02-2022 (2022/1071)

CORRECCIÓ d'errades de la Resolució de 18 de gener de 2022, del director de l'Agència Valenciana de Seguretat i Resposta a les Emergències, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9278

Data del DOGV
:   15-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1071


Data del document
:   09-02-2022

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública

CORRECCIÓ d'errades de la Resolució de 18 de gener de 2022, del director de l'Agència Valenciana de Seguretat i Resposta a les Emergències, per la qual es deleguen indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria. [2022/1071]  
  
L'Agència Valenciana de Seguretat i Resposta a les Emergències, en virtut de la Resolució de data 18 de gener de 2022 (DOGV 9262, 24.01.2022), delega indistintament determinades atribucions en la Subdirecció General de Seguretat, en la Secretaria Tècnica de l'AVSRE i en la Subdirecció General de Tresoreria. En aquesta resolució s'ha detectat un error en el punt segon de la resolució de la delegació.  
  
Advertit un error en la delegació corresponent a la Subdirecció General de Tresoreria, cal corregir-lo immediatament.  
  
L'article 109.2 de la Llei 39/2015, del procediment administratiu comú de les administracions públiques, estableix que «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes».  
Sobre la base dels anteriors fets i fonaments de dret, és procedent rectificar la Resolució de delegació de data 18 de gener de 2022, en el següent sentit:  
  
On diu:  
«Segon  
  
Delegar la gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, així com l'ordenació dels pagaments indistintament en la persona titular de la Subdirecció General de Seguretat, en la persona titular de la Secretaria Tècnica de l'AVSRE i en la persona titular de la Subdirecció General de Tresoreria, així com la realització material dels pagaments, tant per operacions pressupostàries com extrapressupostàries.»;  
  
  
Ha de dir:  
  
«Segon  
Delegar la gestió econòmica i pressupostària del pressupost de l'AVSRE, autoritzant, disposant i reconeixent obligacions econòmiques, tant per operacions pressupostàries com extrapressupostàries, en la persona titular de la Subdirecció General de Seguretat o en la persona titular de la Secretaria Tècnica de l'AVSRE, excepte les despeses corrents en béns i serveis de l'IVASPE.  
Delegar l'ordenació de pagaments i el pagament material indistintament en la persona titular de la Subdirecció General de Seguretat, en la persona titular de la Secretaria Tècnica de l'AVSRE i en la persona titular de la Subdirecció General de Tresoreria.»  
  
València, 9 de febrer de 2022.- El director de l'Agència Valenciana de Seguretat i Resposta a les Emergències: José María Ángel Batalla.